EkBass/fiwiki-20250220-pages-articles huggingface dataset:
Jenny Danielsson

Jenny-Julia Danielsson (s. 30. elokuuta 1994) on suomalainen jalkapalloilija, joka pystyy pelaamaan sekä hyökkäävän keskikenttäpelaajan että hyökkääjän roolissa. Danielsson edustaa ruotsalaisseura AIK:ta. Maaliskuun 2021 loppuun mennessä hän on pelannut 27 naisten maaottelua ja tehnyt niissä kuusi maalia. Danielssonin kasvattajaseura on espoolainen HooGee. Hän nousi FC Hongan naisten liigajoukkueeseen kaudella 2011. Kaudella 2012 hän pelasi myös Naisten Ykkösen FC Viikingeissä. Läpimurtonsa Danielsson teki kaudella 2013, jolloin hän pelasi 19 liigaottelussa.Hänen joukkueensa oli Naisten Liigan espoolainen FC Honka. Vuonna 2016 hän pelasi Ruotsin Damallsvenskanin Kristianstads DFF:ssä ja alkuvuoden 2017 espanjalaisessa Sporting de Huelvassa. Sittemmin hän on edustanut Suomessa Åland Unitedia ja Ruotsissa Kungsbackaa ennen siirtymistään kaudeksi 2020 AIK:hon. Danielsson kuului Suomen nuorten maajoukkueeseen vuoden 2014 naisten alle 20-vuotiaiden maailmanmestaruuskilpailuissa. Hän on osa Suomen naisten maajoukkuetta syyskuussa 2015 alkaneissa EM-karsinnoissa ja teki A-maajoukkuedebyyttinsä karsintojen avausottelussa Montenegroa vastaan. Toisen maaottelunsa hän pelasi lokakuussa 2015 EM-karsintaottelussa Espanjaa vastaan. Maaliskuussa 2016 hän pelasi Kypros Cupissa kolme maaottelua ja teki ensimmäisen maaottelumaalinsa ottelussa Tšekkiä vastaan. Vuonna 2016 hän pelasi viisi EM-karsintaottelua ja teki maalin Montenegroa ja Irlantia vastaan. Vuonna 2017 hän teki tammikuussa kaksi maalia Venäjää vastaan ja syyskuussa yhden maalin Portugalia vastaan. == Lähteet == == Aiheesta muualla == * Jenny Danielsson Palloliiton sivustolla * Jenny Danielsson Euroopan jalkapalloliiton sivustolla * Jenny Danielsson Kansainvälisen jalkapalloliiton sivustolla Luokka:Elävät henkilöt Luokka:Suomalaiset jalkapalloilijat Luokka:Vuonna 1994 syntyneet
Samoded

Samoded () on maaseututaajama ja maalaiskunta Arkangelin alueen Plesetskin piirissä Venäjällä. Taajama on kunnan ainoa asutuskeskus. Se sijaitsee Jemtsan sivujoen Vaimugan varrella 100 kilometriä Plesetskistä pohjoiseen. Asukkaita on 1 500 henkeä (vuonna 2012). ==Maantiede ja asutus== Samodedin kunnan pinta- ala on 1 105,35 neliökilometriä. Se rajoittuu etelässä Plesetskin piirin Obozerskin ja pohjoisessa Holmogorskojen kuntiin sekä idässä Arkangelin alueen Holmogoryn ja lännessä Onegan piireihin. Pinta-alasta 97,8 % on metsää. Kunnan alueella virtaavat Vaimuga, Kjama, Kenga ja Levaška -joet. Suurin järvi on Kengozero. Seudulla on paljon soita ja karsti-ilmiöitä. Hyötykaivannaisiin kuuluvat hiekka ja sora. Kunnassa sijaitsee suuri osa Permilovon rauhoitusalueesta. Taajaman asukasluvun kehitys 1959 1970 1979 1989 2002 2010 4 570 4 522 3 856 3 072 2 004 1 518 ==Historia== Paikkakunta on saanut alkunsa vuonna 1926 perustetusta sahan työläisasutuksesta. Sen nimenä oli aluksi Permilovo. Myöhemmin se nimettiin Venäjän sisällissotaan osallistuneen Grigori Samodedin mukaan. Samodedillä oli kaupunkimaisen taajaman status vuoteen 2013 saakka. ==Liikenne, talous ja palvelut== Samodedin kautta kulkee Obozerskin ja Arkangelin välinen rautatie, jolla on Permilovon asema. Taajama sijaitsee myös Arkangelin ja Kargopolin välisen asfaltoidun maantien varrella. Sieltä on linja-autoyhteys Plesetskiin. Samodedin kautta kulkevat myös kaukoliikenteen linja-autot. Kunnan pääelinkeinot ovat puunhankinta ja -jalostus sekä liikenne. Maataloutta edustavat yksityiset palstaviljelmät. Taajaman palveluihin kuuluvat lastentarha, keskikoulu, kerhotalo, kirjasto, pieni poliklinikka ja joukko kauppoja. ==Lähteet== ==Aiheesta muualla== * Samodedin kunta Plesetskin piirin sivustolla Luokka:Plesetskin piiri
Robert Broberg

Robert Zero Karl Oskar Broberg (alk. Robert Karl Oskar Broberg, 2. heinäkuuta 1940 Råsunda – 21. heinäkuuta 2015 Tukholma) oli ruotsalainen laulaja- lauluntekijä, muusikko ja koomikko. Hänet tunnettiin Suomessa erityisesti 1960- ja 1970-lukujen vaihteen humoristisista lauluistaan kuten ”Carola” ja ”Uppblåsbara Barbara”. Uransa alussa hän esiintyi nimellä Robban Broberg, sitten vuosina 1968–1974 nimellä Karl-Oskar, vuosina 1974–1982 nimellä Zero ja sen jälkeen omalla nimellään Robert Broberg.SVT hedrar Robert Broberg, Sveriges Television, heinäkuu 2015, viitattu 28.7.2015. Broberg opiskeli kuvanveistoa Tukholman Konstfack-taidekorkeakoulussa ja harrasti samalla aktiivisesti musiikkia. Hän oli mukana television viihdeohjelmassa Hylands hörna ja vuonna 1965 pääsi esiintymään Gröna Lundin huvipuiston revyyseen. Hänen debyyttisinglensä ”Maria Therese” nousi Svensktoppen-listaykköseksi 1967. Hänen muita tunnettuja levytyksiään ovat ”Det som göms i snö”, ”Jag måste hejda mig” ja ”Båtlåt”. Vuonna 1968 sai ensi-iltansa Brobergin käsikirjoittama ja ohjaama komediaelokuva Längta efter kärlek.Robert Broberg, Svensk filmdatabas. Viitattu 29.7.2015. Talvella 1968 Broberg näytteli Vaasan ruotsinkielisessä Wasa Teaterissa parissakin näytelmässä. 1970-luvulla Robert Broberg teki Ruotsin televisiolle viihde- ja lastenohjelmia. Lasse Hallströmin ohjaama Tjejjer edusti vuonna 1970 Ruotsia Kultainen ruusu -kilpailussa Sveitsin Montreux’ssä. 1970-luvun lopulla Broberg ajautui urallaan umpikujaan ja asui joitakin vuosia New Yorkissa. 1980-luvulla hän palasi estradeille ja teki useita yhden miehen show-esityksiä Gröna Lundiin. Vuonna 1989 Brobergille myönnettiin Povel Ramelin alkuunpanema Karamelodiktstipendiet. Vuonna 1991 Robert Broberg teki juhlakiertueen, joka päättyi kahteen loppuunmyytyyn iltaan Tukholman Globenissa. Broberg kärsi vanhemmiten Parkinsonin taudin harvinaisesta muodosta ja oli pari viime vuottaan puhekyvytön. Hän kuoli 75 vuoden iässä heinäkuussa 2015.Brobergs okända sidor - fånge i sin egen kropp, Expressen 23.7.2015, viitattu 29.7.2015. ==Musiikkialbumit== *1966: Helrobban blandar och ger *1967: 7 bitar Robban + 7 bitar Broberg *1968: Robbans Skiffle Group – Jubileums-skiffle *1968: Längta efter kärlek - sånger ur filmen *1969: Tjejjer *1970: The Pling & Plong Show *1971: En typiskt rund LP med hål i mitten *1972: Jag letar efter mej själv *1974: Vem är det som bromsar & vem är det som skjuter på? *1978: Tolv sånger på amerikanska *1979: Motsättningar *1979: De 20 mest önskade *1980: Kvinna eller man *1981: Am I Your New Toy *1983: Upp igen *1984: Raket *1987: Windshieldwipers *1988: Morot *1989: Flygeltur *1990: Höjdare *1993: Målarock *1996: Dubbelsångare *1997: Robert Bro-berg & dalbana *1999: Robert Brobergs nya universrum *2001: Nära *2004: Gilla Läget – med Robert Broberg ”live”! *2007: Bästa *2007: Tolv sånger på amerikanska ==Lähteet== ==Aiheesta muualla== *Muistokirjoitus Dagens Nyheterissä *Ylen radiotoimittaja Kjell Ekholm kertoo Brobergin urasta (audio, 6 min) Luokka:Ruotsalaiset laulaja-lauluntekijät Luokka:Ruotsalaiset koomikot Luokka:Vuonna 1940 syntyneet Luokka:Vuonna 2015 kuolleet
Karl Ossian Wichmann

Karl Ossian Wichmann (28. tammikuuta 1864 Helsinki – 1. toukokuuta 1918 Porvoo) oli suomalainen kuuromykkäinkoulun johtaja ja Suomen ensimmäisen kuuromykkäin lehden perustaja. Wichmannin vanhemmat olivat apteekkari Johan Valentin Wichmann ja Teresia Sofia Vilhelmina Granstedt. Hän pääsi ylioppilaaksi Oulun ruotsalaisesta lyseosta 1885 ja valmistui Helsingin yliopistosta filosofian kandidaatiksi 1890. Wichmann toimi luonnontieteen opettajana Porvoon lyseossa 1890–1892. Hän ryhtyi sitten kuuromykkäin opettajaksi ja oli aluksi vt. opettajana Kuopion kuuromykkäinkoulussa 1893–1895 ja sitten kuuromykkäinkoulun johtajana Mikkelissä 1895–1896 ja Porvoossa 1896–1918. Wichmann perusti Kuuromykkäin lehden 1890 ja vastaavan ruotsinkielisen Tidskrift för döfstumma-lehden 1897. Hän toimitti molempia lehtiä joitakin vuosia. Wichmann oli myös Borgåbladet-lehden toimittajana 1892–1893 ja 1896–1907. Hän oli Porvoon kaupunginvaltuuston jäsen 1901–1902 ja valtuuston sihteeri vuodesta 1909 alkaen. Wichmann toimi myös pohjoismaisten aistisviallisasioiden kokousten sihteerinä Tukholmassa 1903 ja Helsingissä 1912. Wichmann oli naimisissa vuodesta 1894 Olivia Johanna Tojkanderin kanssa.Wichmann-suku : sukutietoja, toimittanut Einar Wichmann. Oulu 1915, taulu 5 == Teoksia == Nimellä Ossian Wichmann: * Enskild vård om döfstumma. Helsingfors 1893 * Några ord om åskådningsundervisningen i döfstumskolan. Kuopio 1893 * Delningsspörsmålet inom Finlands döfstumsskola. Kuopio 1894 * Borgå : resehandbok. Borgå 1901 * Vägvisare i Lojo. Bidrag till Lojo sockenbeskrifning 6. Hembygdsforskningens vänner i Lojo, Borgå 1901 (Teos pdf- tiedostona Doria Kansalliskirjasto) == Käännöksiä == * D. Hirsch : Om uppfostran af döfstumma, råd till föräldrar, lärare och målsmän ; öfversättning från tyskan af Ossian Wichmann. Kuopio 1894 == Lähteet == Luokka:Suomalaiset opettajat Luokka:Suomalaiset toimittajat Luokka:Vuonna 1864 syntyneet Luokka:Vuonna 1918 kuolleet
Yakhouba Diawara

Yakhouba Diawara (s. 29. elokuuta 1982 Pariisi) on ranskalainen koripalloilija. Heittävänä takamiehenä tai pienenä laitahyökkääjänä pelaava Diawara on pelannut kotimaansa lisäksi Italiassa ja NBA:ssa.euroleague.netBasketball-Reference.com Ranskan maajoukkueessa Diawara sijoittui Lontoon kesäolympialaisissa 2012 kuudenneksiOlympics at Sports- Reference.com ja vuoden 2007 EM-kilpailuissa kahdeksanneksi.archive.fiba.com == Lähteet == * Yakhouba Diawara Bio, Stats and Results Olympics at Sports- Reference.com * Yakhouba Diawara NBA Stats Basketball-Reference.com * Profiili archive.fiba.com * Profiili euroleague.net === Viitteet === Luokka:Ranskalaiset koripalloilijat Luokka:Vuonna 1982 syntyneet Luokka:Elävät henkilöt
Žarko Domljan

Žarko Domljan (14. syyskuuta 1932 Imotski – 5. syyskuuta 2020) oli kroatialainen poliitikko. Hän oli Kroatian itsenäistyttyä ensimmäinen maansa parlamentin puhemies. Domljan valmistui Zagrebin yliopistosta. Puhemiehenä hän toimi vuosina 1990–1992.http://www.tportal.hr/vijesti/svijet/386771/Zarko- Domljan-se-prisjetio-kao-je-proglasio-hrvatsku-drzavnosti.html Myöhemmin hän oli edustajana Euroopan neuvoston parlamentaarisessa yleiskokouksessa. ==Lähteet== Luokka:Kroatialaiset poliitikot Luokka:Vuonna 1932 syntyneet Luokka:Vuonna 2020 kuolleet
Yannick Bokolo

Yannick Bokolo (s. 19. kesäkuuta 1985 Kinshasa, Zaire) on ranskalainen koripalloilija. Pelintekijänä tai heittävänä takamiehenä pelaava Bokolo on pelannut ranskalaisissa seurajoukkueissa.euroleague.net Toukokuussa 2014 hän teki Élan Béarnais Pau-Orthezin kanssa kolmivuotisen sopimuksenhttp://www.sportando.com/en/europe/france/119190/pau-lacq-orthez- sign-yannick-bokolo-with-a-three-year-contract.html. Ranskan maajoukkueessa Bokolo sijoittui Lontoon kesäolympialaisissa 2012 kuudenneksiOlympics at Sports-Reference.com, vuoden 2006 MM-kilpailuissa viidenneksi, vuoden 2010 MM- kilpailuissa 13:nneksi ja vuoden 2009 EM-kilpailuissa viidenneksi.archive.fiba.com == Lähteet == * Yannick Bokolo Bio, Stats and Results Olympics at Sports-Reference.com * Profiili archive.fiba.com * Profiili euroleague.net === Viitteet === Luokka:Ranskalaiset koripalloilijat Luokka:Vuonna 1985 syntyneet Luokka:Elävät henkilöt
Suomen jääkiekon sarjajärjestelmä

Suomen jääkiekon sarjajärjestelmä käsittää miehissä kuusi sarjatasoa. == Sarjajärjestelmät kaudella 2019-2020 == === Miehet === Taso Liiga(t)/Divisioona(t) 1 SM-liiga (valtakunnallinen sarja) 16 joukkuetta 2 Mestis (valtakunnallinen sarja) 12 joukkuetta 3 Suomi-sarja (valtakunnallinen sarja) 16 joukkuetta 4 II-divisioona (kuusi alueellista sarjaa) 55 joukkuetta 5 III-divisioona (kahdeksan alueellista sarjaa) 99 joukkuetta 6 IV-divisioona \- ≈22 joukkuetta === Naiset === Taso Liiga(t)/Divisioona(t) 1 Naisten Liiga (valtakunnallinen sarja) ≈10 joukkuetta 2 Naisten Mestis (kolme alueellista sarjaa) ≈19 joukkuetta == Aiheesta muualla == * *
Andrew Albicy

Andrew V. Albicy (s. 21. maaliskuuta 1990 Sèvres) on ranskalainen koripalloilija. Pelintekijänä pelaava Albicy on pelannut ranskalaisissa, espanjalaisissa ja venäläisissä seurajoukkueissa.lnb.freuroleague.net Ranskan maajoukkueessa Albicy voitti olympiahopeaa Tokiossa 2020, MM-pronssia Kiinassa 2019 ja hopeaa vuoden 2011 EM-kilpailuissa. Vuoden 2010 MM-kilpailuissa Albicyn edustama Ranska sijoittui 13:nneksi. == Lähteet == * Profiili euroleague.net * Profiili lnb.fr === Viitteet === == Aiheesta muualla == Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1990 syntyneet Luokka:Elävät henkilöt
Steed Tchicamboud

Steed Tchicamboud (s. 18. kesäkuuta 1981 Clichy) on ranskalainen koripalloilija. Pelintekijänä pelaava Tchicamboud on pelannut ranskalaisissa seurajoukkueissa.lnb.fr Ranskan maajoukkueessa Tchicamboud saavutti hopeaa vuoden 2011 EM-kilpailuissa.archive.fiba.com == Lähteet == * Profiili archive.fiba.com * Profiili lnb.fr === Viitteet === Luokka:Ranskalaiset koripalloilijat Luokka:Vuonna 1981 syntyneet Luokka:Elävät henkilöt
Marijo Možnik

Marijo Možnik (s. 1987 Zagreb) on kroatialainen telinevoimistelija, rekin Euroopan-mestari ja MM-mitalisti. Hän on voimistelijaksi varsin pitkä, 183 cm. Zagrebissa varttunut Možnik aloitti voimistelun kuusivuotiaana Hrvatski Soko -seurassa. Vuodesta 2004 lähtien hän on erikoistunut rekkivoimisteluun. MM- kilpailuissa 2007 hän teki uuden rekkiliikkeen, joka nimettiin hänen mukaansa možnikiksi. Možnik oli Rotterdamin MM-kilpailuissa rekin karsintakilpailussa kymmenes. Hän sijoittui Berliinin EM-kilpailuissa 2011 viidenneksi ja oli Tokion MM-kilpailuissa jälleen karsinnassa kymmenes. Seuraavana vuonna hän sai Montpellier’n EM-kilpailuissa hopeaa pistein 15,566. Vuonna 2013 hän oli Moskovan EM-kilpailuissa seitsemäs ja Välimeren kilpailuissa Mersinissä toinen. Možnik saavutti Nanjingin MM-kilpailuissa 2014 pronssia rekillä pistein 15,000. Hän voitti rekin Euroopan-mestaruuden Montpellier’ssa 2015 pistein 14,833. Saman vuoden Bakun Euroopan kisoissa hän oli neljäs. Možnik on voittanut rekkivoimistelun maailmancupin kokonaiskilpailun 2010, 2013 ja 2014. == Lähteet == Luokka:Kroatialaiset telinevoimistelijat Luokka:Vuonna 1987 syntyneet Luokka:Elävät henkilöt
Kroatian naisten koripallomaajoukkue

Kroatian naisten koripallomaajoukkue edustaa Kroatiaa koripallon naisten maajoukkuekilpailuissa. Sitä hallinnoi Kroatian koripalloliitto. Ennen Kroatian itsenäistymistä kroatialaispelaajat edustivat Jugoslavian maajoukkuetta. Maa pelasi olympiakisoissa ensimmäisen kerran Lontoossa 2012, missä se sijoittui kymmenenneksihttp://www.sports- reference.com/olympics/summer/2012/BAS/womens-basketball.html . EM- kilpailuissa Kroatia esiintyi ensimmäisen kerran vuonna 1995 sijoittuen kahdeksanneksi. Maan paras EM-sijoitus on viides vuoden 2011 kilpailuista. Kroatia ei ole selviytynyt kertaakaan MM-kilpailuihin.archive.fiba.com == Arvokisasijoitukset == Kesäolympialaiset * 2012 – 10. EM-kilpailut * 1995 – 8. * 1999 – 8. * 2007 – 13. * 2011 – 5. * 2013 – 11. * 2015 – 12. == Pelaajia == * Antonija Mišura * Anđa Jelavić * Luca Ivanković == Lähteet == * Kroatian arvokisasijoitukset archive.fiba.com === Viitteet === Luokka:Kroatian koripallo Luokka:Naisten koripallomaajoukkueet
Robert Seligman

Robert Seligman (s. 1986) on kroatialainen telinevoimistelija, joka on menestynyt lähinnä hevosvoimistelussa. Seligman saavutti hevosella EM-hopeaa Glasgow'ssa 2018 ja EM-pronssia Lausannessa 2008. Hän oli samalla telineellä neljäs EM-kilpailuissa 2012, 2015 ja 2017 sekä kuudes 2016. MM-kilpailuissa hän sijoittui hevosella viidenneksi 2014, kuudenneksi 2013, seitsemänneksi 2009 sekä kahdeksanneksi 2006 ja 2015. Välimeren kilpailuissa hän sai hopeaa hevosella 2013 ja 2018. == Lähteet == Luokka:Kroatialaiset telinevoimistelijat Luokka:Vuonna 1986 syntyneet Luokka:Elävät henkilöt
Martha Marcy May Marlene

Martha Marcy May Marlene on vuonna 2011 valmistunut yhdysvaltalainen jännitysdraamaelokuva, jonka on ohjannut Sean Durkin. Sen pääosia esittävät Elizabeth Olsen, John Hawkes, Sarah Paulson ja Hugh Dancy. Elokuva oli sekä Durkinin että Olsenin debyyttielokuva. Martha Marcy May Marlene kertoo Olsenin esittämästä nuoresta naisesta, joka kärsii harhanäyistä ja vainoharhaisuudesta paettuaan hyväksikäyttävää kulttia sisarensa luo. Martha Marcy May Marlene sai ensi-iltansa Yhdysvalloissa Sundancen elokuvajuhlilla 21. tammikuuta 2011 ja Suomessa 6. huhtikuuta 2012. Elokuva oli arvostelumenestys ja se voitti useita palkintoja, mukaan lukien Sundancen elokuvajuhlien parhaan ohjauksen palkinnon. == Näyttelijät == == Vastaanotto == Martha Marcy May Marlene oli arvostelumenestys. Rotten Tomatoes -sivustolla 90 prosenttia kriitikoista on antanut elokuvalle hyvän arvostelun, ja sen keskimääräinen arvosana on 7,8/10. Sivuston elokuvalle antaman yhteenvedon mukaan ”Elizabeth Olsenin lumoavan debyyttisuorituksen johdattama Martha Marcy May Marlene on omaperäinen ja unohtumaton psykologinen draama”. Metacritic-sivustolla elokuvan arvosana on 76/100. == Lähteet == == Aiheesta muualla == * * * * * Luokka:Vuoden 2011 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset draamaelokuvat Luokka:Yhdysvaltalaiset independent- elokuvat
I (The Exploding Eyes Orchestran albumi)

I on suomalaisen rockyhtyeen The Exploding Eyes Orchestran esikoisalbumi. Se julkaistiin 12. kesäkuuta 2015 levymerkillä Svart Records. Albumin koostuu Thomas Corpsen Jess and the Ancient Onesille kirjoittamista kappaleista, jotka eivät sopineet yhtyeen albumille. Albumilta julkaistiin yksi single, "My Father the Wolf", 15. huhtikuuta 2015. Kappaleesta "Two-Zero 13" kuvattiin musiikkivideo. == Kappaleet == Kaikki kappaleet säveltänyt ja sanoittanut Tommi H. # # # # # # # == Kokoonpano == * Jasse S – laulu * Tommi H – kitara * Jarkko L – bassokitara * Jussi B – rummut * Timo K – kosketinsoitin * Brother Andy – huuliharppu * Anssi Neuvonen – trumpetti \+ * Joona Lukala – äänittäjä, miksaaja, masteroija == Arviot == * Keskisuomalainen: * Imperiumi.net: 9.5/10Imperiumi.net * Kaaoszine: 8/10Kaaoszine.fi * Soundi: == Aiheesta muualla == * I discogs.com -sivustolla == Lähteet == Luokka:Vuoden 2015 esikoisalbumit Luokka:The Exploding Eyes Orchestran albumit Luokka:Svart Recordsin albumit
David Šain

David Šain (s. 8. helmikuuta 1988 Osijek) on kroatialainen soudun maailmanmestari ja olympiamitalisti. Hän edustaa osijekilaista Iktus-seuraa. Šain kuului Kroatian pariaironeloseen, joka saavutti olympiahopeaa Lontoossa 2012. Hän voitti pariaironelosen maailmanmestaruuden Karapirossa 2010 ja Chungjussa 2013. MM-pronssia hän saavutti samassa veneluokassa Bledissä 2011 ja sijoittui neljänneksi Poznańissa 2009. Pariaironelosen EM-hopeaa hän saavutti Montemor-o-Velhossa 2010. Šain voitti pariaironelosessa alle 23-vuotiaiden maailmanmestaruuden 2009 ja 2010 sekä saavutti junioreiden MM- hopeaa 2006. Hän on voittanut maailmancupin kilpailun pariaironelosessa Münchenissä 2009, Bledissä, Münchenissä ja Luzernissa 2010, Hampurissa 2011, Belgradissa, Luzernissa ja Münchenissä 2012 sekä Etonissa ja Luzernissa 2013. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1988 syntyneet Luokka:Elävät henkilöt
Martin Sinković

Martin Sinković (s. 10. marraskuuta 1989 Zagreb) on kroatialainen soudun olympiavoittaja ja maailmanmestari. Hän edustaa Mladost HA VK -seuraa. Sinković voitti olympiakultaa pariairokaksikossa Rio de Janeirossa 2016 ja perämiehettömässä kaksikossa vuodelle 2021 siirretyissä Tokion olympialaisissa. Hän kuului Kroatian pariaironeloseen, joka saavutti olympiahopeaa Lontoossa 2012. Hän voitti pariaironelosen maailmanmestaruuden Karapirossa 2010 ja Chungjussa 2013 sekä pariairokaksikon maailmanmestaruuden Amsterdamissa 2014 ja Aiguebelettessa 2015. Hän saavutti pariairokaksikossa MM-hopeaa Belgradissa 2023 ja sijoittui neljänneksi Račicessa 2022. Perämiehettömän kaksikon maailmanmestaruuden hän voitti Plovdivissa 2018 ja Ottensheimissa 2019. Hän sai perämiehettömässä kaksikossa MM-hopeaa Sarasotassa 2017. MM-pronssia hän saavutti pariaironelosessa Bledissä 2011 ja sijoittui neljänneksi Poznańissa 2009. Hän voitti pariairokaksikon Euroopan- mestaruuden Varesessa 2012, Brandenburgissa 2016, Oberschleißheimissa 2022 ja Bledissä 2023 sekä perämiehettömän kaksikon Euroopan-mestaruuden Glasgow'ssa 2018, Luzernissa 2019 ja Varesessa 2021. EM-hopeaa hän saavutti pariaironelosessa Montemor-o-Velhossa 2010 ja perämiehettömässä kaksikossa Poznańissa 2020. Sinković voitti pariaironelosessa alle 23-vuotiaiden maailmanmestaruuden 2009 ja 2010 sekä saavutti yksikössä junioreiden MM- pronssia 2007. Hän on voittanut maailmancupin kilpailun pariaironelosessa Münchenissä 2009, Bledissä, Münchenissä ja Luzernissa 2010, Hampurissa 2011, Belgradissa, Luzernissa ja Münchenissä 2012 sekä Etonissa ja Luzernissa 2013. Pariairokaksikon maailmancupin kilpailun hän on voittanut Aiguebelettessa 2014, Luzernissa 2014, 2015, 2016 ja 2022, Varesessa 2015 ja 2016, Belgradissa ja Poznańissa 2022 sekä Zagrebissa 2023. Perämiehettömän kaksikon maailmancupkilpailun hän voitti Belgradissa 2018 sekä Zagrebissa ja Sabaudiassa 2021. Hän on soutanut pitkään pariaironelosessa ja -kaksikossa sekä perämiehettömässä kaksikossa veljensä Valent Sinkovićin kanssa. == Lähteet == Luokka:Kroatialaiset soutajat Luokka:Kroatialaiset olympiavoittajat Luokka:Vuonna 1989 syntyneet Luokka:Elävät henkilöt
Valent Sinković

Valent Sinković (s. 2. elokuuta 1988 Zagreb) on kroatialainen soudun olympiavoittaja ja maailmanmestari. Sinković voitti olympiakultaa pariairokaksikossa Rio de Janeirossa 2016 ja perämiehettömässä kaksikossa vuodelle 2021 siirretyissä Tokion olympialaisissa. Hän kuului Kroatian pariaironeloseen, joka saavutti olympiahopeaa Lontoossa 2012. Hän voitti pariaironelosen maailmanmestaruuden Karapirossa 2010 ja Chungjussa 2013 sekä pariairokaksikon maailmanmestaruuden Amsterdamissa 2014 ja Aiguebelettessa 2015. Hän saavutti pariairokaksikossa MM-hopeaa Belgradissa 2023 ja sijoittui neljänneksi Račicessa 2022. Perämiehettömän kaksikon maailmanmestaruuden hän voitti Plovdivissa 2018 ja Ottensheimissa 2019. Hän sai MM-hopeaa perämiehettömässä kaksikossa Sarasotassa 2017. MM-pronssia hän saavutti pariaironelosessa Bledissä 2011 ja sijoittui neljänneksi Poznańissa 2009. Hän voitti pariairokaksikon Euroopan-mestaruuden Varesessa 2012, Brandenburgissa 2016, Oberschleißheimissa 2022 ja Bledissä 2023 sekä perämiehettömän kaksikon Euroopan-mestaruuden Glasgow'ssa 2018, Luzernissa 2019 ja Varesessa 2021. EM- hopeaa hän saavutti pariaironelosessa Montemor-o-Velhossa 2010 ja perämiehettömässä kaksikossa Poznańissa 2020. Sinković voitti pariaironelosessa alle 23-vuotiaiden maailmanmestaruuden 2009 ja 2010 sekä saavutti pariairokaksikossa junioreiden MM-hopeaa 2006. Hän on voittanut maailmancupin kilpailun pariaironelosessa Münchenissä 2009, Bledissä, Münchenissä ja Luzernissa 2010, Hampurissa 2011, Belgradissa, Luzernissa ja Münchenissä 2012 sekä Etonissa ja Luzernissa 2013. Pariairokaksikon maailmancupin kilpailun hän on voittanut Aiguebelettessa 2014, Luzernissa 2014, 2015, 2016 ja 2022, Varesessa 2015 ja 2016, Belgradissa ja Poznańissa 2022 sekä Zagrebissa 2023. Perämiehettömän kaksikon maailmancupkilpailun hän voitti Belgradissa 2018 sekä Zagrebissa ja Sabaudiassa 2021. Hän on soutanut pitkään pariaironelosessa ja -kaksikossa sekä perämiehettömässä kaksikossa veljensä Martin Sinkovićin kanssa. == Lähteet == Luokka:Kroatialaiset soutajat Luokka:Kroatialaiset olympiavoittajat Luokka:Vuonna 1988 syntyneet Luokka:Elävät henkilöt
Rymdinvasion i Lappland

Rymdinvasion i Lappland (englanniksi Space Invasion of Lapland, Invasion of the Animal People, Horror in the Midnight Sun tai Terror in the Midnight Sun) on yhdysvaltalais-ruotsalainen tieteiskauhuelokuva vuodelta 1959. Sen on ohjannut Virgil W. Vogel. Elokuva kertoo Ruotsin Lappiin laskeutuvista avaruusolioista, ja se on saanut kulttimainetta kehnoutensa johdosta. ==Juoni== Meteoriitin kaltainen tulipallo putoaa talviseen Ruotsin Lappiin. Amerikkalaiset ja ruotsalaiset geologit lähtevät putoamispaikalle ja löytävät avaruusaluksen ja siitä ulos tulleen karvaisen hirviön, joka aiheuttaa hävitystä ja kauhua. ==Näyttelijät== Luokka:Vuoden 1959 ruotsalaiset elokuvat Luokka:Vuoden 1959 yhdysvaltalaiset elokuvat Luokka:Tieteiskauhuelokuvat
Damir Martin

Damir Martin (s. 14. heinäkuuta 1988 Vukovar) on kroatialainen soudun maailmanmestari ja olympiamitalisti. Hän edustaa zagrebilaista Tresnjevka VK -seuraa. Martin kuului Kroatian pariaironeloseen, joka saavutti olympiahopeaa Lontoossa 2012. Hän voitti pariaironelosen maailmanmestaruuden Karapirossa 2010 ja Chungjussa 2013. MM-pronssia hän saavutti samassa veneluokassa Bledissä 2011 ja sijoittui neljänneksi Poznańissa 2009. Hän saavutti EM-hopeaa pariaironelosessa Montemor-o-Velhossa 2010. Martin saavutti yksikkösoudun olympiahopeaa Rio de Janeirossa 2016. Hän hävisi kilpailun voittaneelle uusiseelantilaiselle Mahé Drysdalelle maalikamerakuvan perusteella molempien saatua sadasosalleen saman ajan. Vuodelle 2021 siirretyissä Tokion olympialaisissa Martin sai yksikössä olympiapronssia. Martin voitti yksikön Euroopan-mestaruuden Poznańissa 2015 ja Brandenburgissa 2016 sekä saavutti EM- hopeaa Varesessa 2012 ja Račicessa 2017. MM-kilpailuissa hän sijoittui yksikössä neljänneksi Sarasotassa 2017, viidenneksi Aiguebelettessa 2015 ja kuudenneksi Belgradissa 2023. Martin voitti pariaironelosessa alle 23-vuotiaiden maailmanmestaruuden 2009 ja 2010 sekä saavutti junioreiden MM- hopeaa pariairokaksikossa 2006. Hän on voittanut maailmancupin kilpailun pariaironelosessa Münchenissä 2009, Bledissä, Münchenissä ja Luzernissa 2010, Hampurissa 2011, Belgradissa, Luzernissa ja Münchenissä 2012 sekä Etonissa ja Luzernissa 2013. Yksikössä hän on voittanut maailmancupin kilpailun Varesessa 2016, Plovdivissa 2019. == Lähteet == Luokka:Kroatialaiset soutajat Luokka:Kroatialaiset olympiamitalistit Luokka:Vuonna 1988 syntyneet Luokka:Elävät henkilöt
Oksalomeripihkahappo

Oksalomeripihkahappo (C6H6O7) on trikarboksyylihappoihin kuuluva orgaaninen yhdiste. Yhdiste esiintyy sitruunahappokierrossa pysymättömänä välituotteena. Oksalomeripihkahappoa muodostuu isositruunahaposta isositraattidehydrogenaasientsyymin katalysoimana. Yhdiste kuuluu α-ketokarboksyylihappoihin ja näille yhdisteille tyypillisesti se dekarboksyloituu helposti, jolloin yksi sen karboksyylihapoista eliminoituu hiilidioksidina ja muodostuu alfaketoglutaarihappoa. Tätäkin reaktiota katalysoi isositraattidehydrogenaasi. Aikaisemmin oksaalihappoa tuotettiin fermentoimalla ja fermentointiliemeen lisättiin entsyymejä, jotka hajottivat oksalomeripihkahapon, sen esterit ja oksaloetikkahapon esterit oksaalihapoksi.Wilhelm Riemenschneider & Minoru Tanifuji: Oxalic acid, Ullmann's Encyclopedia of Industrial Chemistry, John Wiley & Sons, New York, 2011. Viitattu 19.7.2015 ==Lähteet== Luokka:Karboksyylihapot
Mirko Novosel

(valmentajana) Mirko Novosel (30. kesäkuuta 1938 Zagreb, Jugoslavian kuningaskunta – 20. heinäkuuta 2023) oli kroatialainen koripallovalmentaja, -toimija ja koripalloilija. Novosel pelasi koripalloa vuosina 1952–1965 ja edusti myös Jugoslavian maajoukkuetta. Valmentajana hän johti Jugoslavian olympiahopealle Montréalissa 1976 ja -pronssille Los Angelesissa 1984, MM- hopealle Puerto Ricossa 1974 ja kahteen Euroopan mestaruuteen. Kroatian itsenäistyttyä Novosel valmensi sen maajoukkueen EM-pronssille Saksassa 1993. Päävalmentajana ansaittujen arvokisamitaliensa lisäksi hän saavutti niitä lisää toimiessaan Jugoslavian ja Kroatian joukkueenjohtajina.FIBA Hall of FameThe Naismith Memorial Basketball Hall of Fame Seurajoukkueiden päävalmentajana Novosel voitti muun muassa nykyisen Euroliigan mestaruuden vuonna 1985, kolme Jugoslavian mestaruutta ja seitsemän Jugoslavian cup- mestaruutta. Hän toimi myös general managerina menestyneissä joukkueissa. Vuonna 1985 Novosel valittiin Euroopan vuoden valmentajaksi. Hänet nimettiin vuonna 2007 Naismith Memorial Basketball Hall of Fameen ja vuonna 2010 FIBA Hall of Fameen. == Katso myös == * Luettelo Basketball Hall of Fameen kuuluvista joukkueista ja henkilöistä == Lähteet == * Mirko Novosel (2010 Class) FIBA Hall of Fame * Hall of Famers – Mirko Novosel The Naismith Memorial Basketball Hall of Fame === Viitteet === Luokka:Jugoslavialaiset koripalloilijat Luokka:Jugoslavialaiset koripallovalmentajat Luokka:Jugoslavialaiset olympiamitalistit Luokka:Kroatialaiset koripallovalmentajat Luokka:Vuonna 1938 syntyneet Luokka:Vuonna 2023 kuolleet
Zac Purchase

Zachary Jake Nicholas "Zac" Purchase, MBE (s. 2. toukokuuta 1986 Cheltenham) on brittiläinen soutaja ja olympiavoittaja. 184 senttimetriä pitkä ja 73 kilogrammaa painava Purchase edustaa Marlow Rowing Clubia.http://www.sports- reference.com/olympics/athletes/pu/zac-purchase-1.html == Ura == Purchase saavutti kultaa kevyestä pariairokaksikosta vuoden 2008 kesäolympialaisista Pekingistä. Hän saavutti vuoden 2012 kesäolympialaisista hopeaa samasta lajista. Molemmat olympiamitalinsa Purchase on saavuttanut Mark Hunterin kanssa. MM-kilpailuista Purchase ja Hunter ovat saavuttaneet yhdessä kaksi kultaa ja yhden pronssin kevyestä pariairokaksikosta.http://www.britishrowing.org/gb-rowing- team/biographies/zac-purchase Purchase on saavuttanut myös yksiköstä MM- kultaa ja -hopeaa. Purchasesta tuli Brittiläisen imperiumin ritarikunnan jäsen (MBE) uutenavuotena 2009. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1986 syntyneet Luokka:Elävät henkilöt
Pekingin ePrix 2015

Kiinan ePrix 2015 eli 2015 Beijing ePrix oli Formula E -sarjan kauden 2015–2016 avauskilpailu. Kilpailu ajettiin 24. lokakuuta 2015 Beijing Olympic Green Circuitilla Kiinan Pekingissä. Talleista Trulli GP ei voinut osallistua kauden avauskilpailuun, koska tallin autosta puuttui komponentteja eikä talli ehtinyt toimittaa autoa ajoissa tarkastukseen. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Sébastien Buemi 30 2 Lucas di Grassi 18 3 Nick Heidfeld 15 4 Loïc Duval 12 5 Jérôme d'Ambrosio 10 ;Valmistajien pisteet Sijoitus Valmistaja Pisteet 1 E.dams-Renault 30 2 Dragon Racing 22 3 Audi Sport ABT 20 4 Mahindra Racing 15 5 NEXTEV TCR 8 * Huom!: Vain viiden parhaan sijoitukset sisällytetty. ==Lähteet== Luokka:Pekingin ePrix Luokka:Osakilpailut Formula E -kaudella 2015–2016
Mark Hunter

Mark John Hunter, MBE (s. 1. heinäkuuta 1978 Lontoo) on brittiläinen uransa jo päättänyt soutaja ja olympiavoittaja. 181 senttimetriä pitkä ja 74 kilogrammaa painava Hunter edusti urallaan Leander Clubia.http://www.sports- reference.com/olympics/athletes/hu/mark-hunter-1.html == Ura == Hunter voitti kultaa kevyestä pariairokaksikosta vuoden 2008 kesäolympialaisista Pekingistä. Hän voitti samasta lajista hopeaa vuoden 2012 kesäolympialaisista Lontoosta. Molemmat olympiamitalit tulivat yhdessä Zac Purchasen kanssa. Hunter ja Purchase ovat saavuttaneet kevyestä pariairokaksikosta kaksi MM-kultaa vuosilta 2010 ja 2011 sekä yhden MM-pronssin vuodelta 2007.http://www.britishrowing.org/gb-rowing-team/biographies/mark-hunter Vuonna 2011 Hunter valittiin Britannian vuoden olympiaurheilijaksi. Hän ilmoitti uransa päättymisestä heinäkuussa 2013.http://www.bbc.com/sport/0/rowing/23160956 Hunterista tuli Brittiläisen imperiumin ritarikunnan jäsen (MBE) uutenavuotena 2009. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1978 syntyneet Luokka:Elävät henkilöt
Josip Đerđa

Josip Đerđa (myös nimellä Giuseppe Gjergja ja sukunimillä Gjergja, Djerdja ja Giergia; s. 24. marraskuuta 1937 Zadar, Jugoslavian kuningaskunta) on kroatialainen kilpauransa päättänyt koripalloilija ja koripallovalmentaja. == Pelaajana == Đerđa edusti Jugoslavian maajoukkuetta Rooman 1960 ja Tokion 1964 kesäolympialaisissa, joissa maa sijoittui kuudenneksi ja seitsemänneksi. Hän saavutti Jugoslavian maajoukkueessa MM-hopeaa Brasiliassa 1963 ja Uruguayssa 1967 sekä EM-hopeaa Neuvostoliitossa 1965.Olympics at Sports- Reference.comarchive.fiba.com == Valmentajana == Đerđa valmensi itsenäistyneen Kroatian maajoukkueen MM-pronssille Kanadassa 1994. == Lähteet == * Giuseppe Gjergja Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Jugoslavialaiset koripalloilijat Luokka:Jugoslavialaiset koripallovalmentajat Luokka:Kroatialaiset koripallovalmentajat Luokka:Vuonna 1937 syntyneet Luokka:Elävät henkilöt
NK Osijek

Nogometni Klub Osijek on jalkapalloseura Osijekin kaupungista Itä-Kroatiasta. Seura on pelannut Kroatian korkeimmalla sarjatasolla 1. HNL:ssä sarjan perustamisesta lähtien. Joukkueen kotistadion on Stadion Gradski vrt. Seura on voittanut kertaalleen Kroatian cupin vuonna 1999. ==Lähteet== Luokka:Kroatialaiset jalkapalloseurat Luokka:Vuonna 1947 perustetut urheiluseurat
James Ellington

James Ellington (s. 6. syyskuuta 1985 Lewisham, Lontoo) on brittiläinen pikajuoksija, joka kilpailee 100 ja 200 metrillä. 179 senttimetriä pitkä ja 81 kilogrammaa painava Ellington edustaa Newham and Essex Beaglesia ja hänen valmentajaan toimii Rana Reider.http://www.european- athletics.org/athletes/group=e/athlete=143990-ellington-james/index.html == Ura == Alle 23-vuotiaiden EM-kilpailuissa 2007 Ellington saavutti kultaa 4 × 100 metrin viestissä. Ellington oli mukana vuoden 2012 kesäolympialaisissa Lontoossa, jossa hän jäi 200 metrillä alkueriin.http://www.sports- reference.com/olympics/athletes/el/james-ellington-1.html Vuoden 2014 EM- kilpailuista Ellington saavutti kultaa pikaviestistä. Saman vuoden Kansainyhteisön kisoissa Ellington saavutti Englannin edustajana hopeaa pikaviestistä. Amsterdamin EM-kilpailuissa 2016 Ellington sijoittui 100 metrillä viidenneksi ja voitti kultaa Britannian joukkueessa 4×100 metrin viestissä. Rio de Janeiron olympialaisissa hän jäi 100 metrillä alkueriin ja juoksi viidenneksi sijoittuneessa Britannian pikaviestijoukkueessa. Ellington on saavuttanut urallaan kolme Timanttiliigan osakilpailuvoittoa.http://www.all-athletics.com/node/35587 Ellington loukkaantui vakavasti tammikuussa 2017 Teneriffalla sattuneessa liikenneonnettomuudessa. Väärällä puolella tietä ajanut turisti törmäsi moottoripyörällä liikkuneeseen Ellingtoniin. Häneltä murtui onnettomuudessa molemmat sääret, sekä lisäksi lantio, pohjeluu ja silmäpohjaluu. == Henkilökohtaiset ennätykset == === Ulkoradoilla === Laji Tulos Paikka Päivä 100 metrin juoksu 10,04 Amsterdam 7. heinäkuuta 2016 200 metrin juoksu 20,31 Clermont 30. huhtikuuta 2016 === Sisäradoilla === Laji Tulos Paikka Päivä 60 metrin juoksu 6,67 Sheffield 8. helmikuuta 2014 200 metrin juoksu 21,30 Birmingham 26. helmikuuta 2006 == Lähteet == Luokka:Brittiläiset pikajuoksijat Luokka:Vuonna 1985 syntyneet Luokka:Elävät henkilöt
Fabula

Fabula on sähkökirjojen lukemiseen tarkoitettu sovellus. Fabula perustettiin vuonna 2013 nimellä Fastr. Sovellus keskittyi aluksi nopeuslukemiseen. Sittemmin liikeidea muutettiin ja Fabula erikoistui jakelemaan sähkökirjoja asiakkaille kuukausimaksua vastaan. Fabula on perustettu ja kirjoilla Suomessa, mutta aloitti toimintansa Latvian markkinoilta. Suurin syy tähän oli, että perustajatiimissä oli pelkästään Latvialaisia.fabula Fabula onnistui tuplaamaan sähkökirjamarkkinat Latviassa. 19\. kesäkuuta 2015 Fabula keräsi 450 000 euroa sijoituksina muun muassa Suomesta, Ruotsista ja Yhdysvalloista. Tällä hetkellä Fabula tähtää Suomen ja Viron markkinoille. Sovelluksen voi ladata Android-kaupoista ja Applen sovelluskaupasta.https://itunes.apple.com/app/apple- store/id724596360?mt=8https://play.google.com/store/apps/details?id=com.fastr Sovellus toimii 6 eri kielellä.https://fabula.im/fi/discover == Lähteet == == Aiheesta muualla == * Fabulan kotisivu Luokka:Android-sovellukset Luokka:IOS- sovellukset Luokka:Vuoden 2013 ohjelmistot
Kroatian cup

Kroatian cup () on vuosittain järjestettävä miesten jalkapalloturnaus. Se on Kroatian jalkapalloliiton alainen turnaus. Turnaus on perustettu vuonna 1992 Kroatian itsenäistyttyä Jugoslaviasta. Turnauksen menestynein joukkue on NK Dinamo Zagreb 13 mestaruudella. Toiseksi menestynein joukkue on HNK Hajduk Split kuudella mestaruudellaan. ==Mestarit== *1992 Inter Zaprešić *1993 Hajduk Split *1994 Croatia Zagreb *1995 Hajduk Split *1996 Croatia Zagreb *1997 Croatia Zagreb *1998 Croatia Zagreb *1999 Osijek *2000 Hajduk Split *2001 Dinamo Zagreb *2002 Dinamo Zagreb *2003 Hajduk Split *2004 Dinamo Zagreb *2005 Rijeka *2006 Rijeka *2007 Dinamo Zagreb *2008 Dinamo Zagreb *2009 Dinamo Zagreb *2010 Hajduk Split *2011 Dinamo Zagreb *2012 Dinamo Zagreb *2013 Hajduk Split *2014 Rijeka *2015 Dinamo Zagreb # Seura Voitot Vuodet 1\. Dinamo Zagreb Croatia Zagreb 13 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015 2\. Hajduk Split 6 1993, 1995, 2000, 2003, 2010, 2013 3\. Rijeka 3 2005, 2006, 2014 4\. Inter Zaprešić 1 1992 Osijek 1 1999 Rijeka 1 2005 ==Lähteet== Luokka:Kroatian jalkapallokilpailut Luokka:Kansalliset jalkapallocupit
Aleksandar Petrović (koripalloilija)

Aleksandar Petrović (s. 16. helmikuuta 1959 Šibenik, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija. Dražen Petrović oli hänen pikkuveljensä. == Pelaajana == Petrović kuului Jugoslavian maajoukkueeseen, joka voitti olympiapronssia Los Angelesissa 1984, MM-pronssia Kolumbiassa 1982 ja Espanjassa 1986 sekä EM-pronssia Kreikassa 1987.Olympics at Sports- Reference.comarchive.fiba.com Hän edusti pääosin Jugoslavian kroatialaisia seurajoukkueita mutta pelasi myös muun muassa Italiassahttp://web.legabasket.it/player/?id=PET-AZA . == Valmentajana == Kroatian itsenäistymisen aikoihin Petrović lopetti pelaajauransa ja siirtyi valmentajaksi. Hän valmensi muun muassa kroatialaisia seurajoukkueita, Espanjassa ja liettualaista BC Lietuvos Rytasia. Maajoukkueista Petrović valmensi Bosnia ja Hertsegovinaa sekä Kroatiaa, jonka päävalmentajana hän voitti EM-pronssia Kreikasta 1995.http://www.eurocupbasketball.com/eurocup/competition/coaches/showcoach?pcode=DGS&clubcode;=CED == Lähteet == * Aleksandar Petrović Bio, Stats and Results Olympics at Sports- Reference.com * Profiili archive.fiba.com * Profiili archive.fiba.com === Viitteet === Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Kroatialaiset koripallovalmentajat Luokka:Vuonna 1959 syntyneet Luokka:Elävät henkilöt
Sosiologipäivät

Sosiologipäivät on Suomessa järjestettävä vuotuinen, kotimainen konferenssi sosiologian tieteenalalla. Tapahtumaan osallistuu vuosittain viitisensataa sosiaali- ja ihmistieteiden tutkijaa ja opiskelijaa. Sosiologipäivät järjestetään tavallisesti maaliskuussa. Sosiologipäivien järjestämispaikka on perinteisesti kiertänyt suomalaisten yliopistokaupunkien välillä. Tapahtuman järjestää Westermarck-seura. Sosiologipäivien työryhmissä tutkijoilla on mahdollisuus esitellä omia tutkimuksiaan ja saada niistä palautetta. Sosiologipäivillä alalla työskentelevillä on mahdollisuus saada läpileikkaus siitä, mitä tieteenalalla kotimaassa tapahtuu. Päivien yleisluennot ja -keskustelut valistavat ajankohtaisista kysymyksistä. Nuorille tutkijoille sosiologipäiviin osallistuminen on matalan kynnyksen konferenssiosallistumista, joka valmentaa kansainvälisiin konferensseihin. == Aiheesta muualla == * Sosiologipäivien kotisivut Luokka:Konferenssit
Aleksandar Petrović

Aleksandar Petrović -nimisiä henkilöitä ovat: * Aleksandar Petrović, kroatialainen koripallovalmentaja ja koripalloilija * Aleksandar Petrović, jugoslavialainen ohjaaja * Aleksandar "Aco" Petrović, serbialainen koripallovalmentaja
2\. HNL

2\. HNL (, monesti Druga HNL) on Kroatian miesten jalkapallon toiseksi korkein sarjataso. Ensimmäinen kausi pelattiin vuonna 1992. Sarjan järjestää Kroatian jalkapalloliitto. ==Joukkueet kaudella 2021–2022== *NK BSK Bijelo Brdo *HNK Cibalia *NK Croatia Zmijavci *GNK Dinamo Zagreb II *NK Dubrava *NK Dugopolje *NK Kustošija *NK Inter Zaprešić *NK Jarun *NK Opatija *NHK Orijent 1919 *NK Osijek II *NK Rudeš *NK Sesvete *NK Solin *NK Varaždin == Mestarit == Vuosi Etelä Länsi Pohjoinen Itä Keski 1992 NK Primorac 1929 NK Pazinka NK Radnik Velika Gorica 1993 NK Primorac 1929 NK Dubrava 1994 NK Neretva NK Marsonia 1995 NK Uskok NK Hrvatski Dragovoljac NK Slavonija Požega 1996 NK Junak Sinj NK Samobor NK Slaven Belupo 1997 RNK Split NK Jadran Poreč NK Hodošan NK Croatia Đakovo NK Lučko 1998 RNK Split NK Jadran Poreč NK Čakovec HNK Cibalia HNK Segesta Vuosi Etelä Pohjoinen 1999 HNK Vukovar '91 2000 NK Marsonia 2001 NK Kamen Ingrad 2002 NK Istra HNK Vukovar '91 2003 NK Inter Zaprešić NK Marsonia 2004 NK Istra 1961 NK Međimurje 2005 NK Novalja HNK Cibalia 2006 HNK Šibenik NK Belišće 2007 NK Inter Zaprešić 2008 NK Croatia Sesvete 2009 NK Istra 1961 2010 RNK Split 2011 HNK Gorica 2012 NK Dugopolje 2013 Hrvatski Dragovoljac 2014 NK Zagreb 2015 NK Inter Zaprešić ==Lähteet== Luokka:Kroatian jalkapallosarjat
Pajulahden Seikkailupuisto

Pajulahden Seikkailupuisto on Liikuntakeskus Pajulahdessa Lahden Nastolassa sijaitseva seikkailupuisto.http://www.pajulahti.com Puisto koostuu kahdesta harjoitteluradasta ja neljästätoista eritasoisesta varsinaisesta seikkailuradasta. Puistossa on 177 tehtävää ja elementtiä 2.4 km:n matkalla. Elementtien ja tehtävien määrä huomioiden Pajulahden Seikkailupuisto on Suomen suurin. Radoilta löytyy mm. kaksi 125 m pitkää liukua, tynnyrisilta, kiipeilyseinä, verkkoja, apinatikkaat ja Pajulahtea varten erityisesti suunnitellut Pajuketun sekä Petteri-poron ylitys. Ikäsuositus Pajulahden seikkailupuiston radoille on +6 vuotta ja pituusraja 120 cm. Pajulahden Seikkailupuistolle on tehty standardin SFS-EN 15567-1 mukainen riippumaton TUV A-Tyypin tarkastus ja puisto on CE tyyppihyväksytty. Puiston ohjaajat ovat saaneet ERCA:n (European Ropes Course Association) virallisen seikkailupuisto- ohjaajan ja pelastajan koulutuksen. Asiakasvarusteina käytetään kokovartalovaljaita, älysulkurenkaita ja kypärää. Pajulahden Seikkailupuistossa voidaan toimia läpi vuoden mutta sää asettaa seikkailulle tiettyjä rajoituksia. Toiminnan keskeyttämisen perusteita ovat ukonilma ja voimakas tuuli yli 6 Boforia = navakka tuuli 10,8–13,8 m/s. Lisäksi puiston toiminnan pakkasraja on -10 C° Työnimeltään "Pajuketun Seikkailupuisto"-projektin juuret ovat 2013 tammikuussa alkaneessa strategiatyössä. Itse puisto valmistui huhtikuussa 2015. Tilauskäyttöön puisto otettiin toukokuussa 2015 ja varsinaiseen asiakaskäyttöön 1.6.2015. Puiston avajaisia vietettiin 14.6.2015 ja sen vihki käyttöön nastolalainen formulakuski Valtteri Bottas.http://www.seikkailupuistopajulahti.fi/valtteri- bottas-vihki-pajuketun-seikkailupuiston-kayttoon/ ==Lähteet== Luokka:Suomen huvipuistot Luokka:Nastolan rakennukset ja rakennelmat Luokka:Päijät-Hämeen nähtävyydet
Delaval Astley

Delaval Graham L’Estrange Astley (7. joulukuuta 1868 Lamas, Norfolk – 17. toukokuuta 1951 Wroxham, Norfolk) oli brittiläinen curlinginpelaaja ja olympiavoittaja. Astley työskenteli siviilissä Britannian armeijassa. Astley kuului Ison-Britannian curlingjoukkueeseen historian ensimmäisissä talviolympialaisissa vuonna 1924 Chamonix’ssa. Hän ei kuitenkaan pelannut yhdessäkään ottelussa. Kansainvälinen olympiakomitea listaa hänet olympiavoittajaksi. Astley kuoli 82-vuotiaana toukokuussa 1951. == Lähteet == Luokka:Brittiläiset curlingpelaajat Luokka:Brittiläiset olympiavoittajat Luokka:Vuonna 1868 syntyneet Luokka:Vuonna 1951 kuolleet
Poliittisen talouden tutkimuksen seura

Poliittisen talouden tutkimuksen seura ry perustettiin kesällä 2013. Seuran tarkoituksena on edistää valtakunnallisesti poliittisen talouden tutkimusta ja opetusta, sekä poliittisesta taloudesta käytävää keskustelua. Seuran puheenjohtajana toimii dosentti Teppo Eskelinen. Seuran puheenjohtajana toimi vuosina 2013-16 Hankenin apulaisprofessori Ville-Pekka Sorsa. == Toiminta ja tarkoitus == Poliittisen talouden tutkimusta, opetusta ja asiantuntemusta löytyy monien tieteenalojen piiristä käytännössä kaikista kotimaisista yliopistoista. Suomalaisissa yliopistoissa ei kuitenkaan ole opetettu poliittista taloutta järjestelmällisesti, eikä poliittisen talouden tutkijoilla ole seuran perustamiseen mennessä ollut omaa yhteistyöfoorumia. Seura julkaisee keskustelun edistämiseksi tieteellistä aikakauslehteä nimeltään Poliittinen talous, järjestää tieteellisiä seminaareja ja muita keskustelutilaisuuksia, edistää poliittisen talouden tutkijoiden kotimaista ja kansainvälistä verkostoitumista sekä pyrkii edistämään poliittisen talouden opetusta ja tutkimusta kotimaissa yliopistoissa. Seuran tarkoituksena on yhdistää alan tutkimuksen ja opetuksen parissa toimivia ihmisiä kansallisesti ja maailmanlaajuisesti sekä edistää järjestelmällisesti poliittisen talouden alan opetusta ja tutkimusta koko Suomessa. == Aiheesta muualla == * Poliittisen talouden tutkimuksen seuran kotisivut Luokka:Suomalaiset tiedeyhdistykset
Steve Guerdat

Steve Guerdat (s. 10. kesäkuuta 1982 Bassecourt) on sveitsiläinen esteratsastaja ja olympiavoittaja. Guerdat on 183 senttimetriä pitkä ja painaa 70 kilogrammaa.http://www.steveguerdat.com/en/Steve.html == Ura == Guerdat saavutti yksilökilpailun olympiakultaa hevosellaan Nino des Buissonnets vuoden 2012 kesäolympialaisista Lontoosta.http://www.sports- reference.com/olympics/athletes/gu/steve-guerdat-1.html Vuoden 2008 kesäolympialaisista Guerdat ja Jalisca Solier saavuttivat joukkuekilpailun pronssia. Guerdat oli mukana myös vuoden 2004 kesäolympialaisissa. EM- kilpailuista Guerdat on saavuttanut joukkuekilpailun kultaa vuodelta 2009, hopeaa vuodelta 2005 ja pronssia vuodelta 2003. Guerdat on valmentanut muun muassa Formula 1 -kuljettaja Kimi Räikkösen ex-vaimoa Jenni Dahlmania.http://www.iltasanomat.fi/muutlajit/art-1437460784320.html Myös Guerdat'n isä Philippe Guerdat on esteratsastaja, joka kilpaili kaksissa kesäolympialaisissa. == Lähteet == == Aiheesta muualla == Luokka:Sveitsiläiset esteratsastajat Luokka:Sveitsiläiset olympiavoittajat Luokka:Vuonna 1982 syntyneet Luokka:Elävät henkilöt
Carlo Chendi

Angelo Carlo Chendi (10. heinäkuuta 1933 – 12. syyskuuta 2021Carlo Chendi passed away) oli italialainen sarjakuvapiirtäjä ja yksi tunnetuimmista ja tuotteliaimmista italialaisista Disney-taiteilijoista. Hän kirjoitti vuodesta 1952 lähtien satoja tarinoita Disneyn hahmoista. Hän muutti jo nuorella iällä Rapallon Ferrarasta Liguriaan, jossa hän aloitti uransa sarjakuvataiteilijana, ja hänestä tuli yksi niin sanotun Rapallon koulun pilareista, maestro Luciano Bottaron ja ystävänsä Giorgio Rebuffin ohella. Chendi loi ja teki tunnetuksi joitakin Disney-hahmoja italialaiseen Topolino-lehteen. Hänen kehittämänsä on muun muassa Rankku Kanuuna, jonka alkuperäinen nimi Umperio Bogarto sekä hahmon vaatetus viittaavat Humphrey Bogartiin. Chendi oli tuomassa myös Hekla- velhoa Topolinoon. Carl Barks oli sitä ennen piirtänyt hahmon vain yhteen sarjakuvaan. ==Lähteet== Luokka:Disneyn sarjakuvien tekijät Luokka:Italialaiset sarjakuvantekijät Luokka:Vuonna 1933 syntyneet Luokka:Vuonna 2021 kuolleet
Väinö Granlund

Väinö Granlund voi tarkoittaa ainakin seuraavia henkilöitä: *Väinö Granlund (1891–1919), suomalainen jääkäriluutnantti *Väinö Granlund (1890–1927), suomalainen kapteeni ja suojeluskunnan piiripäällikkö
Hankikorri

Hankikorri (Taeniopteryx nebulosa) on rantusiipikorrien heimoon kuuluva laji. Sillä on erittäin pitkät tuntosarvet ja perälisäkkeet. Takaruumiissa on okaita. Kidukset sijaitsevat lähellä raajoja. Kotelosta kuoriutuminen tapahtuu jäiden lähdön jälkeen. Hankikorri lentää aurinkoisella säällä. Sitä esiintyy virtaavissa vesissä vesikasvillisuuden seassa. == Lähteet == Luokka:Koskikorennot
Formidabile-luokka

Formidabile-luokka oli Italian kuninkaallisen laivaston kahden aluksen muodostama panssarikorvettiluokka. Luokan alukset olivat Italian laivaston ensimmäiset ironcladit. == Alukset == Alukset tilattiin Ranskasta Conte di Cavourin ollessa laivastoministerinä ja ne suunniteltiin alun perin panssaroiduiksi kelluviksi pattereiksi rannikkopuolustuksen tueksi. Alukset muutettiin ennen valmistumista panssarikorveteiksi, jolloin ne soveltuivat myös avomerellä käytäviin taisteluihin. Muutostöiden seurauksena alusten aseistus väheni kolmestakymmenestä kahteenkymmeneen tykkiin. Alusten kylkien suojana oli 4,3 tuuman rautalevyt. Alukset oli takiloitu kolmimastoisiksi kuunareiksi. Vuosina 1872-1873 alusten kattilat vaihdettiin ja vuonna 1878 aseistukseksi muutettiin kahdeksaksi kahdeksan tuuman tykiksi. Formidabile- luokan ironcladitGardiner, Robert s. 337 Nimi Telakka Kölinlasku Vesille Valmis Kohtalo RN Terribile Forges et Chantiers de la Méditerranée, La Seyne kesäkuu 1860 16. helmikuuta 1861 syyskuu 1861 poistettu 1904 RN Formidabile Forges et Chantiers de la Méditerranée, La Seyne joulukuu 1860 1. lokakuuta 1861 toukokuu 1862 poistettu 1903 == Lähteet == * === Viitteet === *